Tänan kõiki heade sõnade eest. Astun lava rambivalgusesse ja teen mõõduka, kuid lugupidava kummarduse.    Neid väheseid elegantseid, aga enamjaolt armnaljakaid kummardusi  teatrilavalt täissaalile pidid tegema sellel lõpuaktusel kõik lõpetajad. See oli asja teatraalne pool. Sisuliselt läks mul aga hinge selle pisikese põhihariduseta autoremontijate klassijuhataja sõnad: "Haridust teil, poisid, pole, kuid mõistust on paljudel rohkem kui gümnaasiumilõpetajatel."  Loodan, et see mõistus elumere lainetel kaduma ei lähe.    Praegu peame plaani. Noormees varsti täisealine, kuid ehk enne päris iseseisvat elu veel üks aasta kooli. Näiteks liikurmasinad või veoautod.    Anonüümne, tänud abipakkumise eest. Salvestasin Su meili ja kui enam kuidagi ei saa, siis ehk Sinu abiga ikkagi saab. Praegu katsume toime tulla.